|  |  |  |
| --- | --- | --- |
| BRĪVPRĀTĪGI PAR DROŠĀKU SABIEDRĪBU  ***Efektīvai notiesāto personu resocializācijai svarīga ir sabiedrības iesaistīšanās korekcijas dienestu veiktajā darbā gan ieslodzījuma vietās, gan sabiedrībā.*** | | |
| Ieslodzījuma vietu pārvalde īsteno vairākas brīvprātīgā darba formas.  Kopš 2016. gada decembra projekta *“Bijušo ieslodzīto integrācija sabiedrībā un darba tirgū”* ietvaros tiek piesaistīti **brīvprātīgie darbam ieslodzījuma vietās.**  Sadarbībā ar Valsts probācijas dienestu (VPD) tiek īstenota brīvprātīgā darba forma – **līdzgaitniecība**. Brīvprātīgie **atbildīguma un atbalsta apļos (AAA)** nodrošina sevišķi bīstamu likumpārkāpēju drošu integrāciju sabiedrībā pēc atbrīvošanas no ieslodzījuma vietas. Kā arī jauna atbalsta forma ir **līdzgaitniecība grupās**, kas tiek organizēta sadarbībā ar biedrību *“Bona Fide Latvia”* un tiek piedāvāta ieslodzītajiem, kuri pēc atbrīvošanas nenonāk VPD uzraudzībā. |  |  |
| Eiropas un pasaules pieredze liecina – brīvprātīgo darbs ar likumpārkāpējiem ir efektīvs resocializācijas līdzeklis, kas mazina atkārtotu noziedzīgu nodarījumu risku un veicina sabiedrības drošību. | | |

***Nav svarīgi, cik liela un varena kļūst valdība un cik dažādus pakalpojumus tā sniedz, tā nekad nespēs aizvietot brīvprātīgos. /Ronalds Reigans/***



**IESPĒJAMĀS BRĪVPRĀTĪGĀ DARBA FORMAS:**

**LĪDZGAITNIECĪBA**

### **BRĪVPRĀTĪGAIS DARBS IESLODZĪJUMA VIETĀ**

Brīvprātīgie sadarbībā ar ieslodzījuma vietu personālu sniedz ieslodzītajiem atbalstu dažādās sfērās. Viņi dalās ar savu pieredzi, prasmēm, noderīgām zināšanām, hobijiem veicinot ieslodzīto attīstību, reizē kvalitatīvi pavadot laiku.

Jomas, kurās nepieciešams sabiedrības atbalsts:

* notiesāto personu sociālo un darba prasmju attīstīšana,
* darbs ar notiesāto ģimenēm,
* sports,
* saturīga brīvā laika pavadīšana.

Līdzgaitniecība ir process, kurā brīvprātīgais ar savu iedrošinājumu un padomu sniedz atbalstu notiesātai personai. Līdzgaitniecība ir ilgtermiņa darbs, kas notiek regulāri tiekoties ar aizbilstamo. Līdzgaitnieku darbs palīdz atsvērt negatīvi ietekmējošu draugu un paziņu ietekmi, sniedz pozitīvu uzvedības piemēru, kā arī stiprina likumpārkāpēja spējas dzīvot sabiedrībā, nepārkāpjot likumu. Brīvprātīgais līdzgaitnieks var būt nozīmīgs atbalsts notiesātajām pēc atbrīvošanas, palīdzot risināt dažādus praktiskus jautājumus.

**

**ATBILDĪGUMA UN ATBALSTA APĻI**

**LĪDZGAITNIECĪBA GRUPĀS**

Atbildīguma un atbalsta apļi ir efektīvs, pierādījumos balstīts brīvprātīgā darba veids, kas paredzēts bīstamu, vardarbīgu noziegumu novēršanai. Vienā aplī darbojas 3 -5 sagatavoti brīvprātīgie, kuri regulāri tiekas ar bijušo likumpārkāpēju (aizbilstamo), mudinot pieņemt atbildīgus lēmumus, mazinot sociālās atstumtības izjūtu un palīdzot risināt situācijas, kas varētu mudināt uz jaunu likumpārkāpuma izdarīšanu.

Līdzgaitniecība sākas ieslodzījuma vietā, (vismaz 3 mēnešus pirms ieslodzītā atbrīvošanas), un turpinās pēc viņa atbrīvošanas no ieslodzījuma. 3 – 5 brīvprātīgie sniedz ieslodzītajam atbalstu, palīdz izzināt notiesātā problēmas un riskus un regulāri tiekas ar ieslodzīto, lai sniegtu atbalstu - sadzīvisku vajadzību risināšanai sabiedrībā.



[**http://www.ievp.gov.lv/index.php/brivpratigais-darbs**](http://www.ievp.gov.lv/index.php/brivpratigais-darbs)

[**https://www.vpd.gov.lv/brivpratigais-darbs**](https://www.vpd.gov.lv/brivpratigais-darbs)

**PIESAKIES:**

**Brīvprātīgā ieguvumi:**

* kriminālās justīcijas speciālistu vadītas apmācības;
* pastāvīgs nozares profesionāļu atbalsts brīvprātīgā pienākumu veikšanā;
* zināšanu paplašināšana par valsts pārvaldes darbu;
* iespēja dalīties ar savām zināšanām un prasmēm;
* pieredze atbalsta pasākumu organizēšanā sociālās atstumtības riskam pakļautām personām.

**Prasības brīvprātīgajam:**

* gatavība sniegt atbalstu likumpārkāpumus izdarījušām personām;
* vismaz 18 gadu vecums;
* augsta atbildības izjūta;
* prasme patstāvīgi plānot savu laiku.

**Kontaktpersona:**

IeVP ESF projekta Klientu ģimeņu saišu stiprināšanas un brīvprātīgā darba attīstības bloka vadītājs **Jānis Nicmanis**

E-pasts: [janis.nicmanis@ievp.gov.lv](mailto:janis.nicmanis@ievp.gov.lv) Tālrunis: 22060236